b'\n_START_ARTICLE_\nAlgirdas Garliauskas\n_START_PARAGRAPH_\nAlgirdas Garliauskas (1932 m. sausio 10 d. Pavy\xc5\xbeintys, Salduti\xc5\xa1kio vals\xc4\x8dius) \xe2\x80\x93 Lietuvos informatikas, habilituotas technologijos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1955 m. baig\xc4\x97 Vilniaus pedagogin\xc4\xaf institut\xc4\x85. 1977 m. technikos moksl\xc5\xb3 daktaras._NEWLINE_1968\xe2\x80\x931978 m. TSRS moksl\xc5\xb3 akademijos Auk\xc5\xa1t\xc5\xb3j\xc5\xb3 temperat\xc5\xabr\xc5\xb3 instituto mokslo darbuotojas. 1978\xe2\x80\x931980 m. d\xc4\x97st\xc4\x97 Maskvos valdymo institute. Nuo 1982 m. Matematikos ir kibernetikos instituto (nuo 1990 m. Matematikos ir informatikos institutas) Neuroinformatikos laboratorijos vadovas. 1982\xe2\x80\x932000 m. Vilniaus universiteto d\xc4\x97stytojas, nuo 1996 m. Vilniaus Gedimino technikos universiteto d\xc4\x97stytojas. Nuo 1984 m. profesorius. 1999 m. sta\xc5\xbeavo Tokijo RIKEN institute. Nuo 1989 m. Lietuvos mokslinink\xc5\xb3 s\xc4\x85jungos Informatikos skyriaus pirmininkas, nuo 2001 m. Sinergetinio smegen\xc5\xb3 mokslo tyrimo centro tarybos vadovas.\n_START_SECTION_\nMokslin\xc4\x97 veikla\n_START_PARAGRAPH_\nSvarbiausi darbai i\xc5\xa1 energetini\xc5\xb3 sistem\xc5\xb3 modeliavimo, dirbtinio intelekto, neurosistem\xc5\xb3 chaoso rei\xc5\xa1kini\xc5\xb3 netiesin\xc4\x97s dinamikos ir smegen\xc5\xb3 vizualin\xc4\x97s \xc5\xbeiev\xc4\x97s topologijos modeliavimo. Para\xc5\xa1\xc4\x97 5 monografijas.'